**Skolestyrelsesvedtægt**

**Fredericia Kommunale Skolevæsen**

**Sammensætning og valg**

**§1.** Skolebestyrelsen ved Kirstinebjergskolen består af 9 forældrerepræsentanter, 4 medarbejderrepræsentanter og 4 elevrepræsentanter. Skolens leder og dennes stedfortræder deltager i møderne uden stemmeret. Der gives hver afdeling af skolen - Bøgeskovvej, Høgevej, Indre Ringvej og Havepladsvej - mulighed for at have forældre-, medarbejder- og elevrepræsentation i skolebestyrelsen. Indtil 2 ekstra pladser i skolebestyrelsen kan skolebestyrelsen tildele repræsentanter for det lokale erhvervsliv, lokale ungdomsuddannelsesinstitutioner eller lokale foreninger. Disse repræsentanter udpeges for 1 år, og har ikke stemmeret i skolebestyrelsen.

Stk. 2. Skolebestyrelsen ved Ullerup Bæk Skolen består af 7 forældrerepræsentanter, 3 medarbejderrepræsentanter og 3 elevrepræsentanter. Skolens leder og dennes stedfortræder deltager i møderne uden stemmeret. Der gives hver afdeling af skolen - Nørre Allé, Skolesvinget og Skjoldborgsvej - mulighed for at have forældre-, medarbejder- og elevrepræsentation i skolebestyrelsen.

Indtil 2 ekstra pladser i skolebestyrelsen kan skolebestyrelsen tildele repræsentanter for det lokale erhvervsliv, lokale ungdomsuddannelsesinstitutioner eller lokale foreninger. Disse repræsentanter udpeges for 1 år, og har ikke stemmeret i skolebestyrelsen.

Stk. 3. Skolebestyrelsen ved Erritsø Fælles Skole består af 7 forældrerepræsentanter, 3 medarbejderrepræsentanter og 3 elevrepræsentanter. Skolens leder og dennes stedfortræder deltager i møderne uden stemmeret. Der gives hver afdeling af skolen - Erritsø Bygade, Krogsagervej og Højmosevej - mulighed for at have forældre-, medarbejder- og elevrepræsentation i skolebestyrelsen. Indtil 2 ekstra pladser i skolebestyrelsen kan skolebestyrelsen tildele repræsentanter for det lokale erhvervsliv, lokale ungdomsuddannelsesinstitutioner eller lokale foreninger. Disse repræsentanter udpeges for 1 år, og har ikke stemmeret i skolebestyrelsen.

Stk. 4. Skolebestyrelsen ved Fjordbakke Skolen består af 7 forældrerepræsentanter, 2 medarbejderrepræsentanter og 2 elevrepræsentanter. Skolens leder og dennes stedfortræder deltager i møderne uden stemmeret. Der gives hver afdeling af skolen - Skærbæk og Taulov - mulighed for at have forældre-, medarbejder- og elevrepræsentation i skolebestyrelsen. Indtil 2 ekstra pladser i skolebestyrelsen kan skolebestyrelsen tildele repræsentanter for det lokale erhvervsliv, lokale ungdomsuddannelsesinstitutioner eller lokale foreninger. Disse repræsentanter udpeges for 1 år, og har ikke stemmeret i skolebestyrelsen.

Stk. 5. Skolebestyrelsen ved Frederiksodde Skole består af 7 forældrerepræsentanter, 2 medarbejderrepræsentanter og 2 elevrepræsentanter. Skolens leder og dennes stedfortræder deltager i møderne uden stemmeret. Der gives hver afdeling af skolen - Ullerupdalvej og Indre Ringvej - mulighed for at have forældre-, medarbejder- og elevrepræsentation i skolebestyrelsen. Indtil 2 ekstra pladser i skolebestyrelsen kan skolebestyrelsen tildele repræsentanter for det lokale erhvervsliv, lokale ungdomsuddannelsesinstitutioner eller lokale foreninger. Disse repræsentanter udpeges for 1 år, og har ikke stemmeret i skolebestyrelsen.

Stk. 6. Skolebestyrelsen ved 10’ ende består af op til 3 forældrerepræsentanter, 2 medarbejderrepræsentanter og 2 elevrepræsentanter. Skolens leder og dennes stedfortræder deltager i møderne uden stemmeret. Indtil 2 ekstra pladser i skolebestyrelsen kan skolebestyrelsen tildele repræsentanter for det lokale erhvervsliv, lokale ungdomsuddannelsesinstitutioner eller lokale foreninger. Disse repræsentanter udpeges for 1 år, og har ikke stemmeret i skolebestyrelsen.

Stk. 7. Elevrepræsentanterne må ikke deltage i afstemning om eller overvære den del af forhandlingerne, der angår sager vedrørende enkeltpersoner.

**§ 2.** Forældrerepræsentanter og deres stedfortrædere vælges efter reglerne i skolestyrelsesbekendtgørelsen samt i henhold til Ministeriet for Børn og Undervisnings godkendelse af ansøgning om forsøg med skolebestyrelser i Fredericia Kommune.

Stk. 2 Medarbejderrepræsentanter og elevrepræsentanter samt deres respektive stedfortrædere vælges i henhold til Ministeriet for Børn og Undervisnings godkendelse af ansøgning om forsøg med skolebestyrelser i Fredericia Kommune.

Stk. 3. Medarbejderrepræsentanterne vælges på den måde, at skolens leder indkalder samtlige medarbejdere, der gør tjeneste ved en afdeling, til en fælles valghandling for afdelingen. Alle medarbejdere fra afdelingen kan stemme på alle kandidater fra afdelingen. Hver medarbejder har en stemme. Den medarbejder, som har fået flest stemmer, er valgt. En stedfortræder vælges efter samme fremgangsmåde. Hvis en medarbejder ved skolen gør tjeneste ved flere afdelinger, deltager medarbejderen i valget ved den afdeling, hvor hovedbeskæftigelsen er.

Stk. 4. Elevrepræsentanterne og deres stedfortrædere til skolebestyrelsen fra hver afdeling vælges af elevrådet/elevforsamlingen.

Stk. 5. Valg i henhold til stk. 2 - 4 finder sted ved skoleårets start og gælder for det pågældende skoleår.

**§ 3.** Samtlige medlemmer af skolebestyrelsen har stemmeret jævnfør dog § 1 stk. 7.

**§4.** På skolebestyrelsens første møde vælger de stemmeberettigede medlemmer en af forældrerepræsentanterne som formand ved bundet flertalsvalg.

Stk. 2. Ved flertalsvalg er den kandidat valgt, som opnår stemmer fra et flertal af de tilstedeværende medlemmer. Opnås et sådant flertal ikke ved 1. afstemning, foretages en ny afstemning. Ved 2. afstemning er en kandidat valgt, hvis den pågældende opnår stemmer fra et flertal af de tilstedeværende medlemmer, eller hvis der kun afgives stemmer på den pågældende. Bringer 2. afstemning heller ikke nogen afgørelse, foretages bundet valg mellem de to, der ved 2. afstemning har fået flest stemmer, således at det ved stemmelighed afgøres ved lodtrækning, hvilke to der ved det bundne valg (3. afstemning)skal stemmes på. Står stemmerne lige ved 3. afstemning, træffes afgørelsen ved lodtrækning.

**Mødevirksomhed**

**§ 5.** Skolebestyrelsens møder holdes for lukkede døre.

Stk. 2. Skolebestyrelsen kan indbyde andre til at deltage i den del af møderne, hvor der behandles spørgsmål af særlig interesse for dem.

**§ 6.** Er et medlem forhindret i at deltage i et møde i skolebestyrelsen, deltager så vidt muligt stedfortræderen.

**§ 7.** Skolebestyrelsen afholder møde, når det ønskes af formanden, eller når en tredjedel af bestyrelsens medlemmer ønsker det med angivelse af punkter til dagsordenen.

*Stk. 2.* Formanden fastsætter tid og sted for møderne.

**§ 8.** Formanden indkalder til møde med mindst 14 dages varsel.

*Stk. 2.* Formanden fastsætter dagsorden for møderne, og skolen sender senest 4 skoledage inden mødet en dagsorden med eventuelle bilag til medlemmerne. Såfremt et medlem ønsker et punkt optaget på dagsordenen, skal det meddeles formanden senest 8 skoledage før mødet afholdes.

*Stk. 3.* I særlige tilfælde kan formanden indkalde til møde med kortere varsel. Når mødet indkaldes, skal formanden så vidt muligt forinden underrette medlemmerne om de sager, der skal behandles på mødet.

**§ 9.** Skolebestyrelsen er beslutningsdygtig, når mere end halvdelen af de stemmeberettigede medlemmer er til stede.

**§ 10**. Medlemmerne kan kun deltage i bestyrelsens afstemninger, når de er personligt til stede under disse.

**§ 11**. Alle beslutninger træffes ved simpelt stemmeflertal.

*Stk. 2.* Ved stemmelighed er formandens stemme udslagsgivende.

**§ 12**. Der føres en protokol over bestyrelsens beslutninger. I beslutningsprotokollen anføres for hvert møde, hvilke personer, der har været til stede. Beslutningsprotokollen underskrives efter hvert møde af de medlemmer, der har deltaget i mødet.

*Stk. 2.* Ethvert medlem kan forlange afvigende opfattelser tilført protokollen og medsendt bestyrelsens udtalelser og beslutninger.

*Stk. 3.* Skolens leder og dennes stedfortræder er bestyrelsens sekretær og fører under møderne bestyrelsens beslutningsprotokol.

*Stk. 4.* Skolens leder vil i forbindelse med spørgsmål om beslutningernes legalitet kunne tilføje protokollen sin opfattelse.

*Stk. 5.* Dagsordenen og beslutningsprotokollen er tilgængelig for kommunens borgere med de begrænsninger, der følger af lovgivningens regler om tavshedspligt.

**§ 13**. Skolebestyrelsen fastsætter selv sin forretningsorden.

**§ 14**. Skolebestyrelsen afgiver en årlig beretning.

**Skolebestyrelsens beføjelser**

**§ 15**. Skolebestyrelsen udøver sin virksomhed i henhold til lov om folkeskolen § 44 og inden for de mål og rammer, der er fastsat af Byrådet, og som fremgår af bilaget til denne vedtægt.

*Stk. 2.* I henhold til folkeskolelovens bestemmelser skal skolebestyrelsen udtale sig til ansættelsesmyndigheden til stillinger som ledere og lærere, der skal gøre tjeneste ved skolen. Herudover skal skolebestyrelsen udtale sig til ansættelsesmyndigheden vedr. fast personale ved skolens fritidsordning.

**Afdelingsråd**

**§ 16.** Ved hver afdeling oprettes et afdelingsråd bestående af forældrerepræsentanter, medarbejderrepræsentanter og elevrepræsentanter. Afdelingsskolelederen deltager i møderne.

Stk. 2. Den lokale afdelings repræsentanter i skolebestyrelsen er automatisk medlemmer af det lokale afdelingsråd.

Stk. 3. Afdelingsrådet afholder mindst fire årlige møder.

Stk. 4. Afdelingsrådet er rådgivende over for skolebestyrelsen og skolens ledelse.

Stk. 5. Børne- og ~~Ungdomsudvalget~~ Uddannelsesudvalget delegerer sin kompetence til skolebestyrelserne til at fastlægge de nærmere forhold vedrørende afdelingsråd (sammensætning, valg, forretningsorden mv.).

**Fritidsråd**

**§17.** Ved hverskole oprettes et fritidsråd bestående af forældrerepræsentanter, medarbejderrepræsentanter og elevrepræsentanter. Distriktsfritidslederen deltager i møderne

Stk. 2. Skolebestyrelsen udpeger et medlem til fritidsrådet.

Stk. 3. Fritidsrådet afholder mindst fire årlige møder.

Stk. 4. Fritidsrådet er rådgivende over for skolebestyrelsen og skolens ledelse.

Stk. 5. Børne- og Uddannelsesudvalget delegerer sin kompetence til skolebestyrelserne til at fastlægge de nærmere forhold vedrørende afdelingsråd (sammensætning, valg, forretningsorden mv.).

**Pædagogisk råd**

**§ 18.** Det pædagogiske råd består af alle medarbejdere, der varetager undervisningsopgaver og andre pædagogiske opgaver på skolen. Alle medlemmer har pligt til at deltage i rådets møder. En medarbejder med arbejdsopgaver på flere skoler er dog kun forpligtet til at deltage på den skole, hvor vedkommende har flest timer.

*Stk. 2.* Rådet er rådgivende for skolens leder. Det skal udtale sig om alle spørgsmål, der forelægges det af skolens leder eller af skolebestyrelsen. Rådet kan af egen drift udtale sig om pædagogiske forhold af betydning for skolen.

*Stk. 3.* Rådets udtalelser fremsendes gennem skolens leder.

**§ 19.** Skolens leder er ansvarlig for fastsættelse af en dagsorden samt for indkaldelse og afvikling af møderne. Der kan vælges en mødeleder, der står for afvikling af møderne samt deltager i udformning af dagsorden.

**§** 20**.** Det pædagogiske råd fastsætter selv sin forretningsorden.

**Elevråd**

**§** **21.** Skolens elever danner et elevråd.

Stk. 2. Børne- og Ungdomsudvalget indkalder repræsentanterne fra hver skoles elevråd hvert år inden 15. september med henblik på valg af to elevrepræsentanter til Skolebestyrelsernes Fællesråd.

**Rådgivende organ**

**§ 22.** Børne- og Ungdomsudvalget indbyder formændene for skolebestyrelserne ~~samt~~ formændene for afdelingsrådene samt formændene for fritidsrådene til mindst 4 årlige møder i Skolebestyrelsernes Fællesråd, hvor spørgsmål af fælles interesse kan drøftes. Endvidere deltager distriktsskolelederne, skolelederen ved 10’ende, to kredsstyrelsesmedlemmer fra Fredericia Lærerkreds, en repræsentant fra BUPL, ligesom der gives mulighed for at stille med op til to elevrepræsentanter pr. skole.

**Forsøgsordning**

**§23.** Ministeriet for Børn og Undervisning har godkendt Fredericia Kommunes ansøgning om, at der gives hver afdeling (matrikel) af en skole mulighed for at have forældre-, elev- og medarbejderrepræsentation i skolebestyrelsen. Godkendelsen er gældende for perioden 1.8. 2013 til 31.7. 2018 ved Erritsø Fællesskole, Fjordbakkeskolen, Frederiksodde Skole, Kirstinebjergskolen og Ullerup Bæk Skolen.

**Byrådets vedtagelse**

**§ 25**. Denne vedtægt træder i kraft med Byrådets vedtagelse. Ændringer af styrelsesvedtægten kan kun finde sted efter indhentet udtalelse fra skolebestyrelserne, jfr. Folkeskolelovens bestemmelser.

Skolestyrelsesvedtægten er godkendt i Byrådet den X.X.2014.